Aguas Limpias ye un hidronimo en castellán producto d'a traducción dende un toponimo orichinal en aragonés que como en atros derivatos d'a parola latina LIMPIDA, presentaría una -d- intervocalica u trazas d'ixa -d- propia d'o sufixo -ido. O cheologo y paleontologo uescán Lucas Mallada menciona a forma toponimica Agualímpida en l'anyo 1878, Coromines rechistó o toponimo oralment como Gualampera, y os sallenutz conoixen a variant Gualempra de sentir-la a "viellos d'antes d'a guerra".